Lecketerv

**Tanítónő:** Kerekes Izabella

**Osztály:** I. osztály - III. osztály

**Műveltségi terület:** Nyelv és kommunikáció

**Tantárgy:** Anyanyelvi kommunikáció/ Magyar nyelv és irodalom

**Az óra témája:**

I.osztály:A kék meg a sárga – *Lázár Ervin*

III. osztály: A kék meg a sárga – *Lázár Ervin*

**Az óra típusa:**

I. osztály: újtartalmakat feldolgozó óra

III. osztály: újtartalmakat feldolgozó óra

**Általános komptenciák:**

I. osztály végére a tanulók legyenek képesek:

 2.1.Fonológiai jelenségek tudatos alkalmazására

 2.3. Életszerű kommunikációs helyzetekben való részvételre aktív közlőként és befogadóként

 3.2. Fonématudatosság: betűkkel jelölt fonémák összeolvasására

 3.3. Szavak, szószerkezetek, mondatok, rövid írott szöveg olvasására és megértésére

 4.4. Betűk, szavak, mondatok kalligrafikus írására

III. osztály végére a tanulók legyenek képesek:

1.1 A szóbeli közlés lényeges információinak felismerésére, igazodni a köznyelvi kiejtés normáihoz

1.2 A kommunikációs célnak megfelelő mondatok felismerésére

1.3 Értelmezni a hallott szöveg szavait külön-külön és összefüggésben

1.4 Érdeklődéssel követni a konkrét kommunikációs helyzeteket

 2.1 Megfelelő nyelvi formában kifejezni gondolataikat

 2.2 A verbális szövegalkotásban a logikai/időrendi/térbeli sorrend felismerésére, alkalmazására

 2.3 Nyelvtanilag helyes mondatok alkotására, az új szavak értelmezésére, integrálására az aktív szókincsbe

 2.4 Aktívan részt venni a konkrét kommunikációs helyzetekben

 3.1 Szövegek olvasására megszakítás nélkül

 3.2 A szöveg tartalmi összetevőinek felismerésére

**Műveletesített követelmények:** - az óra végére a tanulók legyenek képesek

**I. osztály:**

* felismerni a tanult betűket, és összeolvasni azokat;
* helyesen válaszolni a feltett kérdésekre;
* megoldani a feladatlapon található feladatokat;
* vegyenek részt aktívan az órán.

**III. osztály**: A tanulók az óra végére legyenek képesek:

* az új szavak értelmezésére, integrálására az aktív szókincsbe
* az olvasmány helyes, értő, kifejező olvasására
* nyelvhelyességi és helyesírási gyakorlatok elvégzésére a meseszöveg felhasználásával

**Munkaformák:** egyéni munka, frontális munka, csoportmunka, differenciált munka

**Módszerek:** drámajáték, padlókép módszer, beszélgetés, szemléltetés, bemutatás, gyakorlás, megfigyeltetés, értékelés, vita

**Eszközszükséglet:** szókártyák, olvasólapok, illusztrációk, kendők, zene, munkalapok, anyagok, termések, virágok, fonal

|  |  |  |  |  |
| --- | --- | --- | --- | --- |
| **Tanuló tevékenysége** **I. osztály** | **Tanító tevékenysége** | **Tanuló tevékenysége****III. osztály** | **Módsz / Eljárások** | **Did. eszközök** |
| **I. osztály** | **III. osztály** |
| **Közös tevékenység a III.-osokkal**- A tanulók előkészülnek az anyanyel-vi tevékenységhez, előveszik a tankönyveket, munkafüzeteiket.- Sorra mindenki elmondja, hogy a sárga színről mi jut eszébe. Ugyanígy a kékről is.Az osztály - az szerint, hogy ki melyik színnel azonosul - két részre oszlik, és arról vitáznak, hogy a két szín közül melyik a szebb és miért. A tanulók pantomim játékkal köszöntik egymást(mindenki köszönt mindenkit)A tanulók különböző köszönési formával köszöntik egymást, miközben szabadon járnak körbe az osztályban.A tanulók próbálják kitalálni miről szólhat a mese.A tanulók meghallgatják a mesét, majd válaszolnak a kérdésekre. |  **Az osztály megszervezése:**- Készítsétek elő az órához szükséges tanszereket! **Ráhangolódás:**  Nekem a sárgáról/kékről a .......jut eszembe. -Ha szín lennél, melyik szín szeretnél lenni? Miért? Kommunikációs játék: A két csoport tagjai a megfelelő színű szalagot kapják (kék/ sárga) és találkozva egymással mindenki köszönti a másikat, először csak pantomimmel, majd szavakkal is. Azt is megfigyeljük hogy az az azonos színek hogyan köszöntik egymást: örülnek egymásnak vagy nem szívesen. . Végül egy-egy párnak a köszöntése bemutatódik az egész osztálynak, így különböző köszönési formák hangzanak el. Ami pedig nem hangzott el, azt megbeszéljük, hogy kik, milyen helyzetben szokták mondani. Azt is megbeszéljük, hogy különböző helyzetekben kinek kell előbb köszönni.  **Témabejelentés:** Egy olyan mesét hoztam nektek, melynek címe: A kék meg a sárga.Szerintetek miről szólhat ez a mese? Gyertek üljünk le és hallgassátok meg. **A mese bemutatása**Bemutatom a mesét mindkét osztálynak**Az új anyag feldolgozzása**A következő kérdésekre válaszolnak: - Kik a mese szereplői?- Kihez, mihez hasonlítanak a mese szereplői? - Milyen tulajdonságaik vannak? | **Közös tevékenység az I.-sökkel**- A tanulók előkészülnek az anyanyel-vi tevékenységhez, előveszik a tankönyveket, munkafüzeteiket.- Sorra mindenki elmondja, hogy a sárga színről mi jut eszébe. Ugyanígy a kékről is.Az osztály - az szerint, hogy ki melyik színnel azonosul - két részre oszlik, és arról vitáznak, hogy a két szín közül melyik a szebb és miért A tanulók pantomim játékkal köszöntik egymást (mindenki köszönt mindenkit)A tanulók különböző köszönési formával köszöntik egymást, miközben szabadon járnak körbe az osztályban.A tanulók próbálják kitalálni miről szólhat a mese.A tanulók meghallgatják a mesét, , majd válaszolnak a kérdésekre. | - utasítás-beszélgetés-vita- cselekedtetés- cselekedtetés-beszélgetés-jóslás-mesehall-gatás-beszálgetés |  Kék és sárga színű szalagok |
| **Önálló munka:**- lerajzolják a szereplőket**Direkt munka:**-hangleválasztás - szógyűjtés-szavak olvasásának gyakorlása: **kék, sárga, zöld, szín, tengert, a víz, vizek, virágok, szem, kankalin, erdő festékpötty****Önálló munka:**Szavak kikeresése a szórácsból | - Rajzoljátok le a mese szereplőit amilyennek elképzeled a mese alapján!-Milyen hanggal kezdődnek a következő szavak: **k**ék, **s**árga?- Mondjatok minél több szót, amely **k / s** hanggal kezdődik- Mondjatok olyan sza-vakat, hogy a második (harmadik) hang legyen s / k !- Olvassük el a szavakat a tábláról!- Ezek a szavak vannak elrejtve egy szórács-ban. Keressétek ki! | - Olvassuk el együtt a mesét! Megmagyaráazom az ismeretlen szavakat, kifejezéseket. (pl. közönséges, ultramarin, okker, mohó, replika, fittymállóan, belém mászik, az oldalába könyököl) - Szerintetek még miket mondhattak a szereplők egymásnak?  | **Direkt munka:****-** A meseolvasása-Különböző beszédhelyzetben elhangzó mondatok az új szavakkal. **Önálló munka:**-A tanulók elolvassák a mesét és megoldják a munkalapot**Direkt munka:**Felolvassák a munkalapon megoldott 3. feladatot, hogy még mi hangozhatott el a vita közben. | -magyarázat-rajz-Önálló munkáltatás |  Munkalap Színes ceruza |
| **Közös tevékenység a III.-osokkal**Szituációs játék | Rögzítés: Szituációs játék-Mindenki párt keres magának és a mese szerint egy mozzanatot jelenít meg (nonverbális kommunikáció), majd egy egy párt ki is „hangosítunk”Értékelés: - Értékelem a tanulók tevékenységeit. **Szervezési mozzanat:**- Rakjatok rendet a padon! Menjetek ki szünetre. | **Közös tevékenység az I osztállyal**Szituációs játék |  |  |

**Lázár Ervin:**

**A kék meg a sárga**

Egyszer két festékpötty – egy kék meg egy sárga – egymás mellé esett a papírra. Egészen közel, a szélük összeért.

– Nem menne kicsit távolabb? – mondta ingerülten a Kék.

– Menjen maga – válaszolta a Sárga –, s különben is, talán köszönne!

Ezzel hátat is fordított volna, mert a Kéket parasztos színnek tartotta – csak hát ez a festékpöttyöknél nehéz ügy, mert sem odébb menni, sem hátat fordítani nemigen tudnak.

– Még hogy én köszönjek?! Egy Sárgának! – morgott fitymállóan a Kék, és bizonyára lebiggyesztette volna a szája szélét, ha lett volna neki.

– Talán csak nem azt akarja mondani, hogy nekem kellene előre köszönnöm?

– De azt. Ha nem látná, én a Kék vagyok!

– Engedje meg, hogy fölkacagjak – mondta gúnyosan a Sárga –, hiszen maga a legközönségesebb szín a világon, nem is lehet egy napon említeni velem… és legyen szíves, ne könyököljön az oldalamba.

– Először is maga könyököl az én oldalamba, másodszor pedig én színezem az eget, a tengert, a vizeket, a legszebb virágok kékek, és az emberi szemek közül is a kékek a legszebbek. Képzeljen el egy sárga szemű embert… brr… vagy sárga vizet! Egyáltalán, hogy mer megszólalni mellettem!

– Mindig tudtam, hogy nagyon közönséges, de hogy ennyire! Mégiscsak túlzás! Még hogy a kék virágok a legszebbek! Látott már maga kankalint? Meg őszi erdőt? Maga túl mohó. Beszínezi az egész eget meg a tengert, csupa kék mindenütt. Unalmas. Én mértéktartó vagyok, sohasem válok unalmassá… Kérem, ez mégiscsak disznóság, most már egészen belém mászik… Árnyalatokban rejtőzöm, kis foltokban jelenek meg. S egyébként is, ha nem tudná, én az Okker családból származom.

– Okker?! Erre vág fel! Az is egy család? Az én őseim sokkal előkelőbbek, például sohasem lenne közülük senki olyan tolakodó, mint maga! Tudja meg, hogy én Ultramarin vagyok.

– Hah! – kezdte a replikát egy színészi felkiáltással a Sárga, akkor különben már rég összefolyt a két festékpötty, de nem volt ideje befejezni a mondatot, mert a kisfiú, akinek az ecsetjéről lehullottak, meglátta őket, és így szólt:

– Nicsak, milyen szép zöld pötty!

 **Munkalap**

III. osztály

1. Ki mondta az alábbi mondatokat a mesében? Jelöld a szereplő színével!

 Nem menne kicsit távolabb?

Talán csak nem azt akarja mondani, hogy nekem kellene előre köszönnöm?

Mindig tudtam, hogy nagyon közönséges, de hogy ennyire!

… és legyen szíves, ne könyököljön az oldalamba.

Kérem, ez mégiscsak disznóság, most már egészen belém mászik…

Az is egy család?

2. Kiről mondták a következőket? Húzd a megfelelő szóhoz!

 **Kékről****Sárgáról**

*parasztos szín, legközönségesebb szín,* *tolakodó*,  *unalmas, árnyalatokban rejtőzik,*

3. Írjátok le vita közben még milyen replikák hangozhattak el a szereplők közt!

Kék:

Sárga:

Kék:

Sárga:

**Munkalap**

I. osztály

1. Keresd a szórácsban az alábbi szavakat, és húzd ki minden szó (más-más színnel), ha megtaláltad!

***kék, sárga, zöld, szín, tengert, víz, vizek, virágok, szem, kankalin, erdő, festék, pötty***

|  |  |  |  |  |  |  |  |
| --- | --- | --- | --- | --- | --- | --- | --- |
| k | é | k | s | z | e | m | k |
| f | v | z | s | z | í | n | a |
| v | i | r | á | g | o | k | n |
| r | z | e | r | d | ő | z | k |
| t | e | n | g | e | r | ö | a |
| e | k | s | a | á | ő | l | l |
| a | t | v | í | z | ú | d | i |
| ó | f | e | s | t | é | k | n |

2. Másolj le közülök ötöt!

\_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_